|  |  |  |
| --- | --- | --- |
| cali |  |  |
| «Η Ζωή Χωρίς Σκουπίδια: μείωση, επαναχρησιμοποίηση, ανακύκλωση», QualityNet Foundation |  | Θεματική: Φροντίζω το περιβάλλονΥποθεματική: Αειφόρος Ανάπτυξη, Οικολογική ΣυνείδησηΑπευθύνεται σε μαθητές/μαθήτριες: Νηπιαγωγείου, Α΄ – ΣΤ΄ ΔημοτικούΔιάρκεια στο τετράμηνο: 11 εργαστήρια (1 διδακτική ώρα/εργαστήριο) |
|  |  |  |
| **Περιγραφή (50-100 λέξεις)**Το παρόν εκπαιδευτικό πρόγραμμα περιλαμβάνει μία σειρά εργαστηρίων, μέσω των οποίων οι μαθητές με βιωματικό τρόπο κατανοούν την έννοια «περιβάλλον» (φυσικό και τεχνητό) και τους τρόπους με τους οποίους ο άνθρωπος αλληλεπιδρά με αυτό και μπορεί να συμβάλλει στην προστασία του. Μέρος των εργαστηρίων αφορά τη σημασία της ανακύκλωσης και ιδιαίτερα την ανακύκλωση του αλουμινίου. **Στοχευόμενες δεξιότητες****Δεξιότητες – 1ος κύκλος** Δημιουργικότητα, Κριτική Σκέψη, Συνεργασία**Δεξιότητες – 2ος κύκλος**Αυτομέριμνα, Ενσυναίσθηση και Ευαισθησία, Πρωτοβουλία, Υπευθυνότητα**Δεξιότητες – 3ος κύκλος**Ψηφιακός γραμματισμός**Δεξιότητες – 4ος κύκλος**Επίλυση προβλημάτων, Κατασκευές**Δραστηριότητες** **1ο εργαστήριο: Εμείς και το περιβάλλον (1 διδακτική ώρα)**Οι μαθητές/τριες, με χρήση εικόνων και φύλλων δραστηριοτήτων, προσεγγίζουν την έννοια «περιβάλλον» και την ύπαρξη διαφορετικών οικοσυστημάτων. **2ο εργαστήριο: Άνθρωπος και Περιβάλλον (1 διδακτική ώρα)**Οι μαθητές/τριες, χωρισμένοι σε ομάδες και στη συνέχεια σε επίπεδο ολομέλειας, ασχολούνται με τα διαφορετικά οικοσυστήματα και εντοπίζουν τρόπους με τους οποίους η ανθρώπινη δραστηριότητα επιδρά αρνητικά στο περιβάλλον. **3ο εργαστήριο: Εμείς τι κάνουμε; (1 διδακτική ώρα)**Αξιοποίωντας τα οικοσυστήματα του προηγούμενου εργαστηρίου και μέσω συζήτησης και συμπλήρωσης φύλλων δραστηριοτήτων, οι μαθητές/τριες προτείνουν τρόπους αντιμετώπισης των συμπεριφορών που επιβαρύνουν το περιβάλλον, και τις αποτυπώνουν ανά ομάδα με τη δημιουργία μίας τετράπτυχης κατασκευής. **4ο εργαστήριο: Το φαινόμενο του θερμοκηπίου (1 διδακτική ώρα)**Μέσω θεατρικού παιχνιδιού, οι μαθητές/τριες προσεγγίζουν το φαινόμενο του θερμοκηπίου και το λιώσιμο των πάγων, ως συνέπεια αυτού. Στόχος του εργαστηρίου είναι να γίνει κατανοητό το πρόβλημα του φαινομένου του θερμοκηπίου και να αναγνωριστούν οι κλιματικές αλλαγές που επιφέρει στο περιβάλλον.**5ο εργαστήριο: Ο κύκλος της ζωής (1 διδακτική ώρα)**Οι μαθητές/τριες, χωρισμένοι σε ομάδες, αναπαριστούν στο πλαίσιο μίας ψυχοκινητικής δραστηριότητας τα στάδια του κύκλου του νερού, με κάθε ομάδα να αντιστοιχεί σε ένα στάδιο. Στη συνέχεια, μέσω συζήτησης που στηρίζεται σε παραδείγματα από την καθημερινότητα των παιδιών, αναδεικνύεται ο ρόλος της ανθρώπινης δραστηριότητας στη δημιουργία σκουπιδιών, και κατ’ επέκταση στην επιβάρυνση του περιβάλλοντος. **6ο εργαστήριο: Ανακύκλωση Α’ (1 διδακτική ώρα)**Ο/Η εκπαιδευτικός εισάγει τους/τις μαθητές/τριες στην έννοια της διαχείρισης των απορριμμάτων και της ανακύκλωσης με την προβολή εικόνων όπου συσσωρεύονται σκουπίδια (χωματερές, σκουπιδότοποι, κ.ά.), κάνοντας ταυτόχρονη αναφορά στην ενέργεια που απαιτείται για την παραγωγή νέων προϊόντων. Στη συνέχεια, αναπτύσσεται στην ολομέλεια συζήτηση σχετικά με εκείνα τα υλικά που οι μαθητές/τριες θεωρούν πως ανακυκλώνονται (πλαστικό, χαρτί, αλουμίνιο, γυαλί) και χωρισμένοι σε τέσσερις ομάδες (μία ανά υλικό), συμμετέχουν σε ένα παιχνίδι καταγραφής αντικειμένων κατασκευασμένο από το υλικό το οποίο αντιπροσωπεύει η ομάδα τους. Με αφορμή το παιχνίδι αυτό, γίνεται αναφορά στα αντικείμενα/υλικά που δεν απορρίπτονται στους μπλε κάδους, αλλά μπορούν να ανακυκλωθούν με άλλους τρόπους. **7ο εργαστήριο: Ανακύκλωση Β’ (1 διδακτική ώρα)**Στο εργαστήριο αυτό, οι μαθητές/τριες γνωρίζουν τα σύμβολα της ανακύκλωσης, εισάγονται στην έννοια της μείωσης του όγκου των απορριμμάτων και στην εφαρμογή της επαναχρησιμοποίησης. Συμπερασματικά και μέσα από την πορεία του εργαστηρίου, η ομάδα καταλήγει στα λεγόμενα οργανικά απορρίμματα και στην έννοια της κομποστοποίησης. **8ο εργαστήριο: Ανακύκλωση Γ’ (1 διδακτική ώρα)**Μετά την ανακεφαλαίωση όσων έχουν προηγηθεί και με τα οποία έχουν ασχοληθεί τα παιδιά, καλούνται οι μαθητές/τριες να κατασκευάσουν μία θεματική αφίσα που να ιστορεί τη διαδικασία της ανακύκλωσης και τα οφέλη της. Για να σύνθεση της αφίσας θα λειτουργήσουν σε επιμέρους ομάδες με συγκεκριμένη εργασία. **9ο εργαστήριο: Αλουμίνιο, ένα πολύτιμο μέταλλο (1 διδακτική ώρα)**Μέσω οπτικοακουστικού υλικού, οι μαθητές/τριες έρχονται σε επαφή με τα ορυχεία εξόρυξης βωξίτη και την παραγωγή αλουμινίου. Στη συνέχεια, ακολουθεί ένα ομαδικό παιχνίδι όπου οι μαθητές καλούνται να αναφέρουν αντικείμενα κατασκευασμένα από αλουμίνιο, εντοπίζοντας την πληθώρα αυτών στην καθημερινότητά μας και την αναγκαιότητα ανακύκλωσης και επαναχρησιμοποίησής τους. **10ο εργαστήριο: Ανακύκλωση Αλουμινίου (1 διδακτική ώρα)**Αφού παρουσιαστούν στην ολομέλεια τα στάδια της ανακύκλωσης, οι μαθητές/τριες χωρίζονται σε ομάδες και κάθε μία φτιάχνει ένα παραμύθι με θέμα την ανακύκλωση του αλουμινίου, το οποίο στη συνέχεια παρουσιάζει στην τάξη. Στόχος είναι να καταστεί σαφές στους/στις μαθητές/τιες ότι η μεν ανακύκλωση προσφέρει απεριόριστη ζωή στα αντικείμενα που παράγονται από αλουμίνιο ακόμη και κάτω από διαφορετικές μορφές, ενώ το αλουμίνιο που καταλήγει στα σκουπίδια θα εξακολουθεί επ’ άπειρον να είναι εκεί χωρίς όμως ούτε να χρησιμοποιείται ούτε να εξυπηρετεί κάποιο σκοπό.**11ο εργαστήριο: Ανακύκλωση και Περιβάλλον (1 διδακτική ώρα)**Με αφετηρία ένα φύλλο δραστηριότητας με θέμα τα υλικά και την τοποθέτηση αυτών σε κάδους ανακύκλωσης, οι μαθητές/τριες χωρίζονται σε ομάδες και με ανακυκλώσιμα υλικά που έχουν φέρει από το σπίτι κατασκευάζουν ένα ρομπότ, με βάσει βοηθητικές οδηγίες που παρέχονται από τον/την εκπαιδευτικό. Στόχος είναι να γνωρίσουν την πρακτική αξία της επαναχρησιμοποίησης και ανακύκλωσης, δημιουργώντας μια πρωτότυπη κατασκευή με υλικά που φαινομενικά είναι άχρηστα.**Προσαρμογές για εμποδιζόμενους μαθητές**Όχι**Επέκταση**Σε κάποια από τα εργαστήρια περιλαμβάνεται πρόταση επέκτασης αυτού. Επιπρόσθετα, προτείνονται, α) η ανάρτηση των αποτελεσμάτων των εργασιών των μαθητών/τριών στην ανοικτή πλατφόρμα του [Παρατηρητηρίου Βιωσιμότητας](https://observatory.sustainablegreece2020.com/home/) και η αξιοποίησή τους ως καλές εκπαιδευτικές πρακτικές, β) η συμμετοχή στον [Πανελλήνιο Σχολικό Διαγωνισμό](http://www.bravoschools.gr) για τους 17 Παγκόσμιους Στόχους του ΟΗΕ Bravo Schools, γ) η συμβολή στη δημιουργία της [ΕΛΛΗΝΙΚΗΣ ΒΙΒΙΛΙΟΘΗΚΗΣ ΤΩΝ ΣΤΟΧΩΝ](https://inactionforabetterworld.com/greek-sdgs-library/), με την ανάρτηση επίσης των σχεδίων μαθήματος που έχουν κατατεθεί από τους εκπαιδευτικούς στο Bravo Schools, δ) η δημιουργία του in action families, του ενημερωτικού newsletter για την οικογένεια & τα παιδιά, ε). η συμβολή στην ετήσια έρευνα καταγραφής της ωριμότητας των Παγκόσμιων Στόχων στην εκπαιδευτική κοινότητα, στ) η ένταξη στο Δίκτυο Σχολείων Πρεσβευτών των 17 Παγκόσμιων Στόχων In Action SDGs Schools Club στην Ελλάδα.**Αξιολόγηση**Μέσω ερωτηματολογίου προς τους εκπαιδευτικούς, μέσω της συλλογής δεδομένων που προκύπτουν από τη λήψη σχολίων των εκπαιδευτικών, την καταγραφή τηλεφωνικών θετικών / αρνητικών παρατηρήσεων, καθώς και την παρακολούθηση συμμετοχής (αριθμητικά δεδομένα). |  | **Σύνδεση με το Π.Σ:**Σύνδεση με γνωστικά αντικείμενα Γλώσσας, Μελέτης Περιβάλλοντος, Εικαστικών, Φυσικής Αγωγής, Μαθηματικών, Μουσικής, στο πλαίσιο σχολικών προγραμμάτων περιβαλλοντικής εκπαίδευσης, σχεδίων project, στην ευέλικτη ζώνη, στο πλαίσιο των προαιρετικών σχολικών δραστηριοτήτων.**Εκτυπώσιμο Υλικό**Εικόνες/ Αφίσες**Απαραίτητοι Σύνδεσμοι**<https://www.lifewithnogarbage.gr/teachers-classroom-category/sxedia-mathhmatos52158-66.html>**Οπτικοακουστικό υλικό**Εποπτικό υλικό: <https://www.lifewithnogarbage.gr/teachers-classroom/paroysiash-297.html>Απαραίτητο οπτικοακουστικό υλικό δίνεται και στην περιγραφή των εργαστηρίων, στο πεδίο «Απαραίτητοι σύνδεσμοι»**Διαδραστικό υλικό**Όχι **Υποστήριξη εκπαιδευτικού**Πληροφορίες υποβάθρου <https://www.lifewithnogarbage.gr/goneis/kserate-2><https://www.lifewithnogarbage.gr/teachers-classroom-category><https://inactionforabetterworld.com/just4fun-goal12-material/>[https://inactionforabetterworld.com/βιωματικά-προγράμματα/περιβάλλον/#anakyklvse](https://inactionforabetterworld.com/%CE%B2%CE%B9%CF%89%CE%BC%CE%B1%CF%84%CE%B9%CE%BA%CE%AC-%CF%80%CF%81%CE%BF%CE%B3%CF%81%CE%AC%CE%BC%CE%BC%CE%B1%CF%84%CE%B1/%CF%80%CE%B5%CF%81%CE%B9%CE%B2%CE%AC%CE%BB%CE%BB%CE%BF%CE%BD/#anakyklvse)Συνεχής υποστήριξη της εκπαιδευτικής διαδικασίας μέσω on line ενημέρωσης και τηλεφωνική και ηλεκτρονική γραμμή υποστήριξης. **Οδηγός** [Σχεδίων Μαθημάτων, Υποστηρικτικών Μαθησιακών Αντικειμένων, προτάσεων βιωματικών δράσεων](https://www.lifewithnogarbage.gr/teachers)**Επιμόρφωση** Όχι **Φυσική παρουσία**Όχι |